HKD Manuel, Feričanci - Wikipedija

# HKD Manuel, Feričanci

### Izvor: Wikipedija

Slika:Kud.jpg
Prostorije HKD Manuel
Ovaj članak zahtijeva stilsku doradu. Članak treba preurediti tako da stilom zadovoljava zahtjeve Wikipedije.

U svom je djelovanju društvo uvijek imalo zapažene nastupe , a često smo bili nagrađivani i pohvaljivani, ali nadasve -štovani. Od mnogobrojnih nastupa spomenut ćemo samo sudjelovanje na svim poznatim manifestacijama : Vinkovačkim jesenima, Đakovačkim vezovima, Orahovačkom proljeću, Miholjačkom sijelu, Olimpijadi starih sportova, Goranovu proljeću i nizu drugih. Često su nam snaše, obučene u divnu narodnu nošnju, bile među najljepšima, osvajajući priznanja i nagrade. Nositelj kulturnog života na Općini Feričanci u organiziranim društvenim oblicima svakako je HKD MANUEL Feričanci.

Društvo danas uspješno djeluje, a čini ga 5 sekcija s ukupno 97 članova.

Osim tamburaške, folklorne, recitatorske, sekcije vezilja koja svojim zapaženim radom na očuvanju narodnih rukotvorina i vezenjem narodnih nošnji čuva tradiciju narodnoga veza, društvo ima i likovnu sekciju čiji su članovi amaterski slikari, poznati po iznimno osmišljenim likovnim kolonijama. Predsjednik Društva Mihael Lustig 1998. god. nagovara slikare amatere u Feričancima da pristupe Društvu.

Društvo se 1998. god. proširuje sa Likovnom sekcijom, koja je do sada uspješno organizirala šest likovnih kolonija te u svojoj zbirci ima 102 rada.

Prvu Likovnu koloniju u Feričancima 1999. godine održali su slikari Luka Maloča, Zvonko Kalman, Petar Stojčević, Zlatko Helebrant, Stjepan Kovač i Zlatko Bilandžić iz Feričanaca, a slikari iz KLD «Berislavić» iz Slavonskog Broda, RIM-e Našice, te udruga Bel-Art iz Valpova poklonili su svoje radove naknadno.

Na šest kolonija ugostili smo 71 autora uz 54 donatora što iznosi 125 autora, a isti su nam ostavili 123 rada na kolonijama i 65 doniranih radova što je sve ukupno 188 radova.

Društvo u zbirci ima 102 rada, ostale radove (86 radova) poklonili smo sponzorima, školi, općini, raznim udrugama na našoj općini, i župnom dvoru.

Kolonije su organizirane uglavnom u parkovima na trgu Feričanaca, na obroncima Papuka tj u našim poznatim vinogradima, a za lošeg vremena u OŠ i našoj galeriji. Društvo je do sada uspješno organiziralo 6 Likovnih kolonija i više izložbi u vlastitoj galeriji u Feričancima i u Zavičajnom muzeju Našica. Kolonija se održava prvi vikend ujesen u sklopu susreta planinara Hrvatske u Feričancima pod nazivom « Kroz šume i vinograde » tako da radove iste kolonije vidi nekoliko stotina planinara iz cijele Hrvatske.

Izdvojene radove na temu « FERIČANCI OKOM UMJETNIKA » uglavnom čine ulja na platnu, akvareli i pasteli, a njihova okosnica su svakako radovi poznatih akademskih umjetnika iz Zagreba, S. Broda, Osijeka, Vinkovaca, Orahovice i Našica.

Dobavljeno iz "http://hr.wikipedia.org../../../h/k/d/HKD_Manuel%2C_Feri%C4%8Danci_5f00.html"

Kategorije: Potrebna stilska dorada | Nedostaju wikipoveznice | Hrvatske udruge

##### Views

- Članak
- Razgovor
- Trenutna inačica

##### Traži